Евтим Евтимов
Отговор по повод

chitanka.info

Докосвам те с най-нежната милувка,

а някой зад гърба ми пак говори —

отива си човешката целувка

и няма своя огън да повтори.

Отива си по своята пътека,

неромантична,

стара

и предишна,

на другото отстъпва тя полека,

защото вече станала излишна.

Една-едничка щяла да остане,

една последна

за света заблуда,

предание оскъдно тя да стане.

Дано не я раздава

само

Юда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.